b'\n_START_ARTICLE_\nKrebso ciklas\n_START_PARAGRAPH_\nKrebso ciklas \xe2\x80\x93 mitochondrij\xc5\xb3 matrikse ratu vykstan\xc4\x8dios med\xc5\xbeiag\xc5\xb3 apykaitos grandinin\xc4\x97s reakcijos. \xc5\xa0is reakcij\xc5\xb3 ciklas pavadintas sero Hanso Krebso \xe2\x80\x93 Vokietijoje gimusio angl\xc5\xb3 mokslininko \xe2\x80\x93 garbei jo vardu._NEWLINE_Krebso ciklo prad\xc5\xbeioje pereinamosios reakcijos metu susidariusi C_2 acetilo grup\xc4\x97 susijungia su C_4 molekule ir susidaro citratas \xe2\x80\x93 C_6 molekul\xc4\x97. D\xc4\x97l to ciklas kartais vadinamas citrinos r\xc5\xabg\xc5\xa1ties ciklu. Kai acetilo grup\xc4\x97 oksiduojama atimant i\xc5\xa1 jos elektronus, susidaro dvi anglies dioksido molekul\xc4\x97s (CO_2). Oksidacijos metu daugel\xc4\xaf elektron\xc5\xb3 prisijungia NAD^+ ir susidaro NADH. Ta\xc4\x8diau vienos reakcijos metu elektronus prisijungia FAD, ir susidaro FADH_2. NADH ir FADH_2 perduoda elektronus \xc4\xaf elektron\xc5\xb3 perna\xc5\xa1os sistem\xc4\x85. Oksidacijos metu susidariusi energija panaudojama ATP sintezei substratinio fosforilinimo b\xc5\xabdu.'